ખાસ તો ધનતેરસના દિવસને સોનાની ખરીદી માટે શુભ ગણવામાં આવે છે. તેને લઇને વિવિધ જવેલર્સમાં ઘણી બધી ડિસ્કાઉન્ટ ઓફર્સ પણ ચાલી રહી છે. અવનવી તેમજ આકર્ષક ડિઝાઇન વાળી જવેલરીની ઘૂમ ખરીદી થઇ રહી છે. સોનાની જવેલરીની વાત કરીએ તો પરંપરાગત ઘરેણાની સાથો સાથ હાલ કપલ જવેલરીનો ટ્રેન્ડ ચાલી રહ્યો છે. જેમાં કપલ બેન્ડ, કપલ રીંગની વધુ ખરીદી થઇ રહી છે. દિવસેને દિવસે ડોલરની કિંમત રૂપિયા સામે વધતી જાય છે. ત્યારે ડોલરના ભાવ પ્રમાણે સોનાનો ભાવ નકકી થતો હોય છે. ત્યારે આવનારા સમયમાં સોનાના ભાવમાં વધારો થઇ શકે તેવી શકયતા દેખાઇ રહી છે ત્યારે લોકોએ આ દિવાળીના તહેવાર પર સોનાની ખરીદી કરી લેવી તે વધુ આવશ્કય છે.